Mnr Nic Georgiou het aangedring daarop dat sy skikkingsaanbod slegs vir HSAG-lede wat reeds hul regs- en administrasiekoste ten volle betaal het, beskikbaar is. Sy motiewe en redenasies is deursigtig. Indien persone wat die finansiële vermoë het binne die HSAG klas-aksie sou skik, sou die oorblywende persone behoeftig wees en sou dit moontlik die einde van alle litigasie teen hom beteken aangesien die behoeftiges, asook diegene buite die HSAG (wie se eise heelwaarskynlik reeds verjaar het) nie daarin sou slaag om hom voor die hof te daag nie.